Ғөбәйҙуллин Камил Ғөбәй улы

Ғөбәйҙуллин Камил Ғөбәй улы (9 ноябрь 1949 йыл) — рәссам-график, юғары мәктәп уҡытыусыһы. 1979 йылдан СССР Рәссамдар союзы ағзаһы.  Рәсәй Федерацияһының (2002) һәм Башҡортостан Республикаһының (1997) атҡаҙанған рәссамы. Башҡортостан Республикаһының Салауат Юлаев исемендәге дәүләт премияһы лауреаты (1997).

 Биографияһы 
Камил Ғөбәй улы Ғөбәйҙуллин 1949 йылдың 9 ноябрендә Башҡорт АССР-ының Ишембай ҡалаһында тыуған.

1971 йылдан башлап республика, Рәсәй, союз, халыҡ-ара һәм сит ил, шул иҫәптән махсус (графика), зона һәм төбәк күргәҙмәләрендә ҡатнаша. Ишембай ҡалаһында йәшәй.

1993—1996 йылдарҙа Рәсәй рәссамдары академияһының графика буйынса ижад оҫтаханаһында эшләй (Красноярск).

1996 йылдан — Көньяҡ Башҡортостан рәссамдары ассоциацияһы рәйесе.

1997 йылда Рафаэль Ҡадыров менән бергә ижад иткән «Юрматы Ере» триптихы өсөн Башҡортостан Республикаһының Салауат Юлаев исемендәге дәүләт премияһына лайыҡ була.

2003 йылдан Камил Ғөбәй улы Ғөбәйҙуллин Заһир Исмәғилев исемендәге Өфө дәүләт сәнғәт институтының һынлы сәнғәт факультетында графика оҫтаханаһын етәкләй, 2004 йылдан — институттың рәсем кафедраһында өлкән уҡытыусыufaart.ru/ob-akademii/struktura/fakultety-i-kafedry/kafedra-risunka/

 Белеме 
 П. П. Беньков исемендәге Ташкент художество училищеһының театр-декорация бүлеге (Узбәк ССР-ы, 1969)
 Рәсәй рәссамдары академияһының графика ижады оҫтаханалары (Урал-Себер-Алыҫ Көнсығыш", Красноярск, 1996).

 Әҫәрҙәре һаҡланған урын 
 А. С. Пушкин ис.Һынлы Сәнғәт Дәүләт Музейы (Мәскәү)
 М. В. Нестеров ис. башҡорт дәүләт сәнғәт музейы (Өфө)
 Росәй сәнғәт академияһы (Мәскәү; Красноярск)
 ГМУ РОСИ (Мәскәү)
 Һынлы сәнғәт дәүләт музейы, Үзбәкстан (Ташкент)
 Ангрен ҡалаһы Картина Галереяһы (Үзбәкстан)
 Ҡара Ҡалпаҡ республикаһының Һынлы сәнғәт дәүләт музейы (Нукус)
 Татарстан Республикаһының Һынлы сәнғәт дәүләт музейы (Ҡазан)
 Марий Эл Республикаһының һынлы сәнғәт музейы (Йошкар-Ола)
 Сыуаш дәүләт художество музейы (Чебаксар)
 Воронеж өлкәһенең Н. М. Крамской исемендәге художество музейы
 Өфө художество галереяһы, «Урал» галереяһы (Өфө)
 Ишембай картина галереяһы (Ишембай, Башҡортостан Республикаһы)
 Стәрлетамаҡ картина галереяһы (Стәрлетамаҡ, Башҡортостан Республикаһы).
 «Либеро-үҙәк» музейы
 Ә. Вәлиди исемендәге башҡорт гимназия-интернат галереяһы (Ишембай)

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған рәссамы. 1997 йыл
 Башҡортостан Республикаһының Салауат Юлаев исемендәге дәүләт премияһы 1997 йыл
 Рәсәй рәссамдары академияһы дипломанты — 2002 йыл
 Рәсәй Федерацияһының атҡаҙанған рәссамы — 2004 йыл
 РРА-ның Көмөш миҙалына эйә — 2005 йыл

 Профессиональ һәм ижтимағи ойошмаларҙа ағзалыҡ 
 СССР Рәссамдар союзы ағзаһы 1979 йылдан
 1989—1993 йылдарҙа «Инйәр» ижади төркөм ағзаһы
 1996 йылдан Башҡортостан Республикаһының Рәссамдар союзы рәйесе

 Иҫкәрмәләр 

 Әҙәбиәт 
 Баһуманов А. И, Фәйезова Ф. А. Салауат Юлаев исемендәге премия лауреаттары. — Өфө: Китап, 1999. 272 м. — 259—261,263-264 б.б.
 Толстова Эльмира. По следам Дон Кихота/О творчестве Камиля Губайдуллина//Бельские просторы, № 2 (159) Февраль, 2012 bp01.ru/public.php?public=2190&sphrase_id=13390

 Һылтанмалар 
 Башҡортостан Республикаһы Рәссамдары союзы
 Современные художники Башкортостана. Творчество Камиля Губаевича Губайдуллина

Категория:Салауат Юлаев исемендәге премия лауреаттары
Категория:Алфавит буйынса шәхестәр
Категория:Өфө дәүләт сәнғәт институты уҡытыусылары
Категория:9 ноябрҙә тыуғандар
Категория:1949 йылда тыуғандар
Категория:Ишембайҙа тыуғандар
Категория:Алфавит буйынса рәссамдар